
Pokrajinska vlada finansiraće uređenje i sanaciju jezera Tikvara u Bačkoj Palanci. Radio Novi Sad Novosti

Pokrajinska vlada finansiraće uređenje i sanaciju jezera Tikvara u Bačkoj Palanci, za šta je, prema projektu, potrebno oko 75 miliona dinara. Tokom posete tom gradu, predsednica pokrajinske vlade Maja Gojković najavila je daće prvi deo novca biti izdvojen narednih dana kako bi radovi hitno počeli. Na Tikvari su pokrajinsku delegaciju dočekali predsednik Kajak Kanu Saveza Vojvodine, Simo Boltić, i naši olimpijci. Boltić je zahvalio na podršci i istakao da je Bačka Palanka postala svetski prepoznatljiv kajakaški centar, što dokazuje i predstojeći dolazak reprezentacije Nigerije na zajedničke pripreme. Nakon obilaska jezera, predsednica pokrajinske vlade održala je sastanak sa predsednikom opštine, sa kojim je razgovarala o daljim ulaganjima u lokalni sport, zdravstvo, privredu i infrastrukturu.
